
         РЕПУБЛИКА БЪЛГАРИЯ
         Р А Й О Н Е Н    С Ъ Д   –   П Л О В Д И В


                                                                      УТВЪРДИЛ: /п/





    И.Ф. ПРЕДСЕДАТЕЛ РС - ПЛОВДИВ:
                                                                                          /Иван Бекяров/






   дата: 22.02.2024 г.

ДЛЪЖНОСТНА ХАРАКТЕРИСТИКА

НА СЪДЕБЕН СЛУЖИТЕЛ

	ДЛЪЖНОСТ: “ НАЧАЛНИК ОТДЕЛ ФИНАНСОВА ДЕЙНОСТ И СНАБДЯВАНЕ, ТОЙ И ГЛАВЕН СЧЕТОВОДИТЕЛ”
	КОД ПО НКПД: 12196021


	Вид на длъжността по КДАС: Раздел І, Ръководни длъжности


	Ранг:
	минимален:  ІІ
	максимален:  І


	 ИЗИСКВАНИЯ ЗА ЗАЕМАНЕ НА ДЛЪЖНОСТТА:



	   На длъжността „Началник отдел Финансова дейност и снабдяване, той и Главен счетоводител” се назначава лице, което:

· е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
· е навършило пълнолетие;
· не е поставено под запрещение;
· не е осъждано на лишаване от свобода за умишлено престъпление от общ характер;
· не е лишено по съответен ред от правото да заема определена длъжност;
· отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността;

· не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднини по права линия без ограничения, по съребрена линия до четвърта степен включително или по сватовство до четвърта степен включително;

· не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган  на управление или контрол на търговско дружество или кооперация; 

· не е съветник в общински съвет;

· не заема ръководна или контролна длъжност в политическа партия;

· не работи по трудово правоотношение при друг работодател, освен като преподавател във висше училище;
· не е адвокат, нотариус, частен съдебен изпълнител и не упражнява друга свободна професия;




	КВАЛИФИКАЦИОННИ  ИЗИСКВАНИЯ ЗА ЗАЕМАНЕ НА ДЛЪЖНОСТТА:

· Образование -  висше – магистър;  съгласно чл. 18 т. 1 б.“а“ и „б“, и т. 2 от Закона за счетоводството.
· Компютърна грамотност.

· Лични делови качества – инициативност, оперативност, организационни способности, комуникативност и отлични умения за работа  в екип  и с граждани.


	ОСНОВНИ ФУНКЦИИ /описание на длъжността/:   Подпомага Председателя на съда и съдебния администратор за правилното и законосъобразно използване на финансовите ресурси и опазване на паричните средства и стоково-материални ценности; извършва финансово-счетоводната работа на съда в съответствие със Закона за счетоводството и другите нормативни актове; организира, координира и контролира дейността на служителите в звено „Финансова дейност и снабдяване”.


	ОСНОВНИ ДЛЪЖНОСТНИ  ЗАДЪЛЖЕНИЯ:

· Организира събирането, обработването и използването на стопанската информация, съгласно Закона за счетоводството с цел осигуряване на обективна стопанска и отчетна информация, която е необходима за управлението на съда.

· Организира, ръководи, контролира и отговаря за цялостната финансово-счетоводна и снабдителска отчетност.  Разработва проекта на счетоводната политика, съгласно изискванията на счетоводните стандарти и сметкоплана, съгласно изискванията на Закона за счетоводството и ги предлага за утвърждаване от Председателя на съда.
· Разработва финансовите разчети на Районен съд - Пловдив за календарната година.
· Подпомага ръководството по изготвянето на бюджета на съда и отговаря за неговото изпълнение
· Участва в разработката на правилник за документооборота и други правила свързани с финансовата дисциплина.
· Разработва и организира контролните процедури за намаляване на рисковете при осъществяване на счетоводната дейност.
· Извършва периодически финансов анализ на паричния поток и движението по финансовите активи.
· Изготвя и подписва месечните и тримесечни отчети, Счетоводния баланс и други счетоводни документи, изискани от първостепенния разпоредител.
· Подписва трудовите книжки, удостоверенията и другите документи, издавани на съдиите и служителите при прекратяване на трудовото правоотношение.
· Организира и контролира изготвянето на ведомостта за заплати на персонала и срочното превеждане на начисленията по платежната ведомост и личните удръжки на служителите.
· Пази в тайна служебната информация и личните данни, които са му станали известни във връзка с изпълняваната работа. Контролира съставянето и отчетността на документите за банкови разплащания, следи състоянието на банковите сметки.
· Организира правилното архивиране и съхранение на счетоводния архив на Районен съд - Пловдив съгласно сроковете за съхранение на различните първични счетоводни документи, регистри и счетоводни отчети.
· Следи за правилното и целесъобразно използване на офис техниката и другото оборудване в отдел „Счетоводство”.
· Изготвя и представя на НАП декларацията по Закона за данък върху добавената стойност
· Дава становища по разглежданите и подлежащи на тълкуване нормативни и други актове, писма, запитвания и др. материали в областта на счетоводната отчетност, постъпващи и изходящи от съда, съобразно действащата в Районен съд Пловдив СФУК.
· Участва в работата на комисии и работни групи и предлага финансово-счетоводно становище.
· Отговаря за осигуряване на точна координация, проучване и определяне на нуждите от материали.
· Контролира обработката и съхранението на цялата снабдителска документация в съответствие с вътрешните правила.
· Определя, изпълнява и контролира стратегии, политики и планове, свързани със закупуването и складирането на материали.
· Изготвя и изпълнява планове за поддържане на необходимите стокови запаси с минимални разходи.
· Контролира и наблюдава системата за складиране и инвентаризация, за да бъдат изпълнени изискванията за снабдяване и нивата на материалите.
· Контролира подадените от специалист – снабдяване данни в програмния продукт за проследяване движението на стоки, за да се гарантира необходимостта и снабдяването с нови материали в оптимални срокове.
· Подписва за втори подпис банкови документи и касови документи,договорите за фин. задължения в т.ч. труд. договори и допълнителни споразумения.
· Прави предложения за законосъобразно и целесъобразно изразходване на бюджетни и други средства от сметките на съда.

· Осъществява връзка между съда, счетоводството на ВСС, на АС, на ОС и други съдилища в съдебната система и извън нея.

· Спазва правилата за аварийна и противопожарна  безопасност, санитарно-хигиенните норми и правила, инструкциите по здравословни и безопасни условия на труд.

·  Пази като служебна тайна сведенията, които са станали известни в кръга на службата и засягат интересите на граждани, юридически лица и държавата.
· При изпълнение на служебните си задължения и в обществения живот да има поведение, което не уронва престижа на съдебната власт.
· Да има етично поведение с всички граждани, с които влиза в контакт при и по повод изпълнение на служебните си задължения.
· Получава срещу подпис от домакина на съда, зачисленото движимо имущество, собственост на съда, за което отговаря през работното време определено за съда. Предава същото срещу подпис, при напускане или преместване на работното място. Получава,съхранява и предава зачислените печати.

· Представлява звено „Финансова дейност и снабдяване” пред административния ръководител.
· При констатиране на административна слабост, пропуск или нарушение, създаващо предпоставка за корупция, измама или нередност е длъжен незабавно да уведоми ръководството на съда. 
· Изпълнява и други задължения, които са му възложени от Председателя на съда и съдебния администратор.


	ФУНКЦИОНАЛНИ ИЗИСКВАНИЯ КЪМ ДЛЪЖНОСТТА:
· Отлични умения за изготвяне на проекти, компютърни, комуникативни и организационни способности.
· Да познава и владее в подробности нормативната уредба на страната по отношение финансовата и счетоводната отчетност.
· Да владее нормативната уредба на съдебната власт, както и вътрешноведомствената уредба, регулираща функционирането на администрацията в областта на финансите и отчетността.

· Да  познава ЗСВ, Закона за счетоводството, Кодекса за социално осигуряване, Националните счетоводни стандарти, ПАС, Етичния кодекс на съдебните служители, Правилника за вътрешен трудов ред в РС Пловдив, Вътрешните правила и процедури, утвърдени от административния ръководител на съда.


	ОТГОВОРНОСТИ:
· Носи отговорност за резултатите от финансово-счетоводната дейност в съда.
· Носи отговорност за точното и качествено изпълнение на утвърдените с настоящата длъжностна характеристика задачи.

· Носи отговорност за опазване на получената служебна информация, както и за спазване на трудовата и технологична дисциплина.
· Носи отговорност за изготвените становища, писма и дадени указания.

· Носи служебна, материална и имуществена отговорност съгласно Закона за счетоводството, Данъчно-процесуалния кодекс, Закона за държавния бюджет, Кодекса на труда , Кодекса за социално осигуряване и др.
· Носи отговорност за извършване на предварителен контрол относно функциите на служителите от звено ”Финансова дейност и снабдяване”.
· Носи отговорност за спазване на Етичния кодекс, ПАС, ПВТР, вътрешните правила и процедури, утвърдени от административния ръководител на съда.
· Носи отговорност за административни пропуски и нарушения, създаващи предпоставка за корупция, измами и нередности.




	ОРГАНИЗАЦИОННО-УПРАВЛЕНСКИ ВРЪЗКИ И СЛУЖЕБНА ПОДЧИНЕНОСТ:
·  Длъжността „Началник отдел Финансова дейност и снабдяване, той и Главен счетоводител” е пряко подчинена на Административния ръководител и съдебния администратор. 

· Длъжността „Началник отдел Финансова дейност и снабдяване, той и Главен счетоводител” е ръководна. 

· Има непосредствени взаимоотношения със съдебните служители и съдиите, както и вътрешни и външни професионални контакти с органи и организации в кръга на изпълняваните функционални задължения.

	


	ЗАМЕСТВАНЕ /при отсъствие длъжността се изпълнява от/:
· Счетоводител



	Забележка: Длъжностната характеристика се актуализира в случай на промяна на изискванията и задълженията, произтичащи от нормативни или структурни промени и се утвърждава от Председателя на съда.
	


ЗАПОЗНАТ С ДЛЪЖНОСТНАТА ХАРАКТЕРИСТИКА:
....................................................................................................................................

                               /трите имена на  съдебния служител/

	Дата на връчване:…...............20.....  г.
	Подпис на служителя:
                                                         


